হাদীছ শরীফ-এ আরো ইরশাদ হয়েছে, হযরত আনাস রদ্বিয়াল্লাহু তায়ালা আনহু তিনি বর্ণনা করেন, আল্লাহ পাক উনার হাবীব হুযূর পাক ছল্লাল্লাহু আলাইহি ওয়া সাল্লাম তিনি ইরশাদ করেন, আমার উম্মতের মধ্যে যারা উলামায়ে ছূ তাদের জন্য আফসুস অর্থাৎ তারা জাহান্নামী হবে। তারা ইলমকে ব্যবসা হিসেবে গ্রহণ করতঃ তাদের যুগের শাসকদের নিকট থেকে অর্থ ও পদ লাভের প্রচেষ্টা চালিয়ে থাকে। আল্লাহ পাক উনার হাবীব হুযূর পাক ছল্লাল্লাহু আলাইহি ওয়া সাল্লাম তিনি এসকল উলামায়ে ছূদের বিরুদ্ধে এই বলে বদদোয়া করেন যে, আয় আল্লাহ পাক!  যারা নিজেদের ইলম দ্বারা দুনিয়াবী সরকারের সাথে ব্যবসা করতে চায় তাদের ব্যবসায় বরকত দিবেন না। (কানযুল উম্মাল)  বিভ্রান্ত শাসক আর উলামায়ে ছূদের ইলম, আক্বল এবং সমঝ ও আমলের অভাবের কারণে কাফির মুশরিকদের প্ররোচনায় বিভ্রান্ত হয়ে অজ্ঞতা ও মূর্খতার কারণে নতুন কোনো বিষয়ে সঠিক সিদ্ধান্তে পৌঁছতে না পেরে অথবা দুনিয়ার লোভে হারাম ও কুফরী বিষয়গুলোকে জায়িয করার চেষ্টায় মেতে উঠে। নাঊযুবিল্লাহ! এমনকি উলামায়ে ছূরা বর্তমান যামানায় ছবির প্রয়োজন রয়েছে বলেও প্রচার করে থাকে। নাঊযুবিল্লাহ! অথচ বর্তমান যুগে ছবির  প্রয়োজন অর্থাৎ জায়িয হলে তারও উল্লেখ কুরআন শরীফ, হাদীছ শরীফ-এ থাকতো।  কুরআন শরীফ-এ, হাদীছ শরীফ-এ ছবি তোলার বিরুদ্ধে রয়েছে। কাজেই ছবি তোলার পক্ষে বলার অর্থই হলো সরাসরি আল্লাহ পাক এবং উনার হাবীব, নূরে মুজাসসাম, সাইয়্যিদুল মুরসালীন, ইমামুল মুরসালীন হুযূর পাক ছল্লাল্লাহু আলাইহি ওয়া সাল্লাম উনাদের বিরুদ্ধে বলা। আর উনাদের বিরোধিতা করে যে হারামকে হালাল বলবে সে কাট্টা মুরতাদ হবে।  হাদীছ শরীফে ইরশাদ হয়েছে, ইসলামে হালাল স্পষ্ট, হারামও স্পষ্ট। হারামকে যদি কেউ হালাল করতে চায় তাহলে সে মুরতাদ হয়।  শরীয়তের ফায়সালায় মুরতাদ হলে তার তওবার জন্য সুযোগ তিন দিন। এর মধ্যে তওবা না করলে তার প্রতি মুরতাদের শাস্তি বর্তাবে এবং তার কাফনও নয় দাফনও নয় বরং তাকে গর্তের মধ্যে পুঁতে রাখতে হবে।